**6. napirend**

**E l ő t e r j e s z t é s**

**Mindszentkálla Község Önkormányzata Képviselő-testületének 2017. május 3-án tartandó ülésére**

**Tárgy: Képviselők tiszteletdíjáról szóló rendelet módosítása.**

**Előterjesztő:** Keszler Gyula,polgármester

**Előkészítette:** Tóthné Titz Éva aljegyző

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény szabályozza a települési képviselők, bizottsági tagok és elnökök juttatásainak rendszerét.

A 2014. évi választásokat követően a Képviselő-testület rendeletben megállapította a képviselő-testületi tagok és bizottsági tagok tiszteletdíját.

Az Mötv. 35. §-a alapján a vonatkozó szabályok az alábbiak:

**35. §** (1) A képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg.

(1a) A fővárosi közgyűlés fővárosi kerületi polgármester tagjai számára közgyűlési tagságukért tiszteletdíjat, költségtérítést, költségátalányt és egyéb juttatást nem állapíthat meg.

(2) Ha az önkormányzati képviselő tanácsnok, önkormányzati bizottság elnöke vagy tagja, számára magasabb összegű tiszteletdíj is megállapítható. Az önkormányzati képviselő számára történő tiszteletdíj megállapítása nem veszélyeztetheti az önkormányzat kötelező feladatai ellátását.

(3) Az önkormányzati képviselőnek a képviselő-testület képviseletében vagy a képviselő-testület, továbbá a polgármester megbízásából végzett tevékenységével összefüggő, általa előlegezett, számlával igazolt, szükséges költsége megtéríthető. A képviselői költségek kifizetését a polgármester engedélyezi.

(4) Az önkormányzati képviselő tiszteletdíja és egyéb juttatása közérdekből nyilvános adat.

A képviselők, bizottsági tagok, elnökök részére a tiszteletdíj, természetbeni juttatás megállapítása nem kötelező, csak lehetőség. Ha azonban megállapítja a Képviselő-testület, akkor az csak rendeletben történhet. A tiszteletdíj és a természetbeni juttatás összegszerűségi korlátja mindössze annyi, hogy nem veszélyeztetheti az önkormányzat kötelező feladatai ellátását.

Mindszentkálla Község Önkormányzata februári ülésén javasolta, hogy a következő testületi ülésre kerüljön előkészítésre a képviselői tiszteletdíj emelése olyan arányban, amilyen arányban a polgármester és alpolgármester tiszteletdíja emelkedett. A polgármester és alpolgármester tiszteletdíja 100%-kal emelkedett.

Tekintettel arra, hogy az Mötv.-ben megváltoztatásra került a polgármesteri illetmény és tiszteletdíj, - amennyiben a Képviselő-testület úgy ítéli meg és lehetőséget lát arra, hogy egy esetleges képviselői tiszteletdíj emelés nem veszélyezteti az önkormányzat kötelező feladatai ellátását – a képviselők tiszteletdíjáról szóló rendelet módosításával ezen megállapított tiszteletdíjak is módosíthatók.

A jelenleg hatályos rendeletben meghatározott képviselői tiszteletdíj a következő:

-A képviselő tiszteletdíja 20.000.- Ft / hó.

A javaslat alapján a rendelet tervezet módosításába a képviselői tiszteletdíjra 100 %-os emelés került beépítésre.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Mindszentkálla Község Önkormányzata Képviselő-testülete ../2017.(…) önkormányzati rendelete a képviselők tiszteletdíjáról szóló 14/2014.(XI.05.) önkormányzati rendelete módosításáról

Társadalmi-gazdasági hatása: A képviselői tisztség betöltésének nagyobb fokú elismerése.

Költségvetési hatása: A település költségvetésében a forrást biztosítani szükséges.

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: nincs.

A rendelet megalkotásának szükségessége: A Képviselő-testületi szándék.

A rendelet megalkotása elmaradása esetén várható következmények:nincs

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: költségvetési forrás biztosítása

INDOKOLÁS

Az Mötv. 35. § (1) bekezdése alapján az önkormányzati képviselő, a bizottság tagja és elnöke részére a Képviselő-testület tiszteletdíjat, természetbeni juttatást állapíthat meg, mely alapján a megállapítás nem kötelező, csak lehetőség.

Amennyiben megállapítás történik, azt rendeletben kell szabályozni.

A Képviselői tiszteletdíj emelését indokolhatja a központilag, jogszabály által biztosított polgármesteri illetmény és tiszteletdíj emelése.

1.§-ban az emelt Képviselői tiszteletdíj kerül meghatározásra.

2.§-ban a rendelet hatályba lépésének kezdete, az emelt tiszteletdíj alkalmazásának időpontja kerül meghatározásra.

Kérem a Tisztelt Képviselő-testületet, hogy az előterjesztést megvitatni szíveskedjenek.

 **Mindszentkálla Község Önkormányzata Képviselő-testületének**

**…/2017. (…..) önkormányzati rendelete**

**a képviselők tiszteletdíjáról szóló**

**14/2014.(XI.05.) önkormányzati rendelet módosításáról**

Mindszentkálla Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében meghatározott feladatkörében eljárva a következőket rendeli el:

**1. §** A Képviselők tiszteletdíjáról szóló 14/2014.(XI.05.) önkormányzati rendelet 2.§-a helyébe a következő rendelkezés lép:

„2. § A képviselő tiszteletdíja 40.000,-Ft / hó.”

**2. §** (1) Ez a rendelet 2017. június 1-én lép hatályba.

 Keszler Gyula dr. Szabó Tímea

 polgármester jegyző

A kihirdetés napja: 2017.

 dr. Szabó Tímea

 jegyző